Market Timing P.M. – บล.กสิกรไทย
Support: 1250, 1230 Resistance: 1275, 1285 SET เคลื่อนไ …
7 พ.ค. 2563

Support: 1250, 1230
Resistance: 1275, 1285
SET เคลื่อนไหวอยู่ระหว่าง 1261-1277 ขณะที่ ปิดตลาดช่วงเช้าอยู่ที่ระดับ 1263.54 จุด ลดลง 15.09 จุด หรือ -1.18% ด้วยมูลค่าซื้อขายรวม 2.75 หมื่นล้านบาท
เช้านี้ SET ได้อ่อนตัวลงต่อเนื่องหลุดระดับแนวรองรับที่ 1265 ขณะที่ด้านสัญญาณของ RSI ระดับชั่วโมง ค่อยๆ ซึมตัวลงสู่โซนต่ำ และมีโอกาสที่จะยังคงซึมตัวลงเข้าสู่เขตขายมาก จึงประเมินการเคลื่อนไหวบ่ายนี้ SET อาจมีความเสี่ยงที่จะซึมตัวลง โดยมีระดับแนวรองรับที่ 1250 และ 1230 ซึ่งยังไม่น่าหลุดระดับแนวรองรับแรก ขณะที่ด้านแนวต้านแรกลดระดับลงมาอยู่ที่บริเวณ 1275 และมีระดับแนวต้านถัดไปที่บริเวณ 1285 ตามลำดับ
BTS ภาพระดับวัน ราคาแกว่งตัวขึ้นตามค่าเฉลี่ย 13 วัน ล่าสุด ราคาได้ยกตัวเข้าทดสอบยอดสูงก่อนหน้าแถว 11.6 พร้อมด้วย vol ที่หนาแน่นขึ้น ด้านสัญญาณของ MACD เริ่มโค้งข้ามผ่าน Signal line อีกครั้ง สร้างโอกาสที่ราคาจะแกว่งตัวขึ้นข้ามผ่าน 11.6 เพื่อไต่ระดับขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 12.1 และ 12.7 ขณะที่ใช้การถอยตัวหลุด 11.2 เป็น stop loss